Imaginea actorului Alexandru Arşinel a avut de suferit în ultimii ani din cauza acuzațiilor că ar fi fost supus, la Cluj-Napoca, unui transplant renal fără a respecta lista de așteptare. Prezent în emisiunea „În fața ta” de la Digi24, iată ce a răspuns actorul la acuzația că ar fi „fentat” lista de aşteptare pentru transplant:



- Aţi fost pe vreo listă de aşteptare pentru transplant?

- De 40 de ani sunt în evidenţa spitalului Davila. De 40 de ani. Am avut peste 30 şi ceva de colici renale care mi-au terminat rinichiul, mai funcţiona 6%. De 40 de ani se ştia. Pe lista spitalului, a lui Lucan. De 40 de ani.

- Cum v-aţi simţit când aţi văzut acele critici?

- Era să nu mă mai simt. Oribil.

Întreg interviul îl puteți urmări diseară de la ora 22,30 pe Digi24, la emisiunea „În faţa ta”.